"Tower Bridge" dilencongkan ke sini. Untuk kegunaan lain, lihat Tower Bridge (nyahkekaburan).
Untuk jambatan di California, Amerika Syarikat, sila lihat Jambatan Menara (California).

**Jambatan Menara** adalah sebuah jambatan imbang dan gantung yang terletak di London, England. Jambatan ini merentasi Sungai Thames dan berada berdekatan dengan Menara London, dan ia merupakan salah satu daripada lima jambatan di London yang dimiliki dan diselenggara oleh Bridge House Estates, suatu amanah kebajikan yang ditubuhkan pada tahun 1282. 

Dibina di antara tahun 1886 hingga 1894, jambatan ini direka bentuk oleh Horace Jones, dijuruterakan oleh John Wolfe Barry dengan bantuan Henry Marc Brunel. Jambatan Menara dibina bagi memberi capaian yang lebih baik ke East End, yang telah mengembangkan keupayaan komersialnya pada abad ke-19. Jambatan ini telah dibuka oleh Edward VII, Putera Wales dan Alexandra, Puteri Wales pada tahun 1894.

Panjang Jambatan Menara ialah 800 kaki (240 m) dan terdiri daripada dua menara jambatan dengan ketinggian 213 kaki (65 m). Menara berkembar tersebut dihubungkan dengan dua laluan pejalan kaki di aras atas dan sepasang jambatan imbang di tengahnya, yang boleh diangkat bagi membenarkan laluan untuk kapal. Asalnya jambatan ini dikuasakan secara hidraulik dan mekanisme pengendaliannya ditukar kepada sistem elektrohidraulik pada 1972. Jambatan Menara menjadi sebahagian daripada Jalan Lingkaran Dalam London A100 dan dengan itu menjadi sempadan bagi zon bayaran kesesakan London. Dek jambatan ini boleh dicapai secara bebas kepada kenderaan dan pejalan kaki, di mana menara berkembarnya, laluan pejalan kaki di aras atas dan bilik enjin zaman Victoria membentuk sebahagian daripada Pameran Jambatan Menara.

Jambatan Menara menjadi salah satu mercu tanda terkenal di London. Ia kadang-kala dikelirukan dengan Jambatan London yang terletak kira-kira 0.5 batu (800 m) ke hulu sungai Thames.

Galeri
------

* Panorama London dari tebing sungai, dengan Jambatan Menara dan 30 St Mary Axe boleh dilihatPanorama London dari tebing sungai, dengan Jambatan Menara dan 30 St Mary Axe boleh dilihat
* Bahagian jambatan imbang semasa dibukaBahagian jambatan imbang semasa dibuka
* Jambatan kelihatan pada waktu senjaJambatan kelihatan pada waktu senja
* Enjin jambatan imbangEnjin jambatan imbang
* Pemandangan serong menara utaraPemandangan serong menara utara
* Laluan pejalan kaki di aras atasLaluan pejalan kaki di aras atas

|  |  |
| --- | --- |
|  | *Klik pada gambar untuk melihat dengan lebih jelas* |

Rujukan
-------

1. ↑  Portman, Derek (2004). "Henry Marc Brunel: Civil Engineer". *Construction History* (dalam bahasa Inggeris). **20**: 71–83. JSTOR 41613878.
2. ↑  "A100". *Roader's Digest: The SABRE Wiki* (dalam bahasa Inggeris). The Society for All British and Irish Road Enthusiasts.

Pautan luar
-----------

* Tapak web rasmi Edit this at Wikidata

| * l
* b
* s
Jambatan di London Pusat (dari barat ke timur) |
| --- |
| 
* Vauxhall
* Lambeth
* Westminster
* Hungerford dan Jubli Emas
* Waterloo
* Taman (dibatalkan)
* Blackfriars
* Kereta Api Blackfriars
* Millennium
* Southwark
* Stesen Cannon Street
* London
* Menara

 |

Portal:* jambatan Jambatan
* icon London

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Israel
* Amerika Syarikat

 |